
Către
BIROUL PERMANENT AL CAMEREI DEPUTAŢILOR



[bookmark: _Hlk146030669]Vă înaintăm, alăturat, raportul comun asupra proiectului de Lege privind aprobarea Ordonanţei Guvernului nr.15/2023 pentru modificarea şi completarea Ordonanţei de urgenţă a Guvernului nr.166/2022 privind unele măsuri pentru acordarea unui sprijin categoriilor de persoane vulnerabile pentru compensarea preţului la energie, suportat parţial din fonduri externe nerambursabile, trimis Comisiei pentru muncă şi protecţie socială, Comisiei pentru buget, finanţe şi bănci şi Comisiei pentru industrii şi servicii pentru examinare pe fond, cu adresa nr. PLx 211/2023 din 27 martie 2023.

Adrian Solomon
	PREŞEDINTE,
Bogdan–Iulian Huţucă


	PREŞEDINTE,

Bucureşti, 16 aprilie 2024

PLx 211/2023 

	
RAPORT COMUN
[bookmark: _Hlk146028541]asupra proiectului de Lege privind aprobarea Ordonanţei Guvernului nr.15/2023 pentru modificarea şi completarea Ordonanţei de urgenţă a Guvernului nr.166/2022 privind unele măsuri pentru acordarea unui sprijin categoriilor de persoane vulnerabile pentru compensarea preţului la energie, suportat parţial din fonduri externe nerambursabile


În temeiul art.95 din Regulamentul Camerei Deputaţilor, republicat, cu modificările ulterioare, Comisia pentru muncă şi protecţie socială, Comisia pentru buget, finanţe şi bănci şi Comisia pentru industrii şi servicii au fost sesizate, prin adresa nr. PLx 211/2023 din 27 martie 2023, cu dezbaterea pe fond a proiectului de Lege privind aprobarea Ordonanţei Guvernului nr.15/2023 pentru modificarea şi completarea Ordonanţei de urgenţă a Guvernului nr.166/2022 privind unele măsuri pentru acordarea unui sprijin categoriilor de persoane vulnerabile pentru compensarea preţului la energie, suportat parţial din fonduri externe nerambursabile.

Proiectul de lege a fost adoptat de Senat, în calitate de primă Cameră sesizată, în şedinţa din 20 martie 2023.

Proiectul de lege are ca obiect de reglementare aprobarea Ordonanţei Guvernului nr.15/2023 prin care se instituie modificarea şi completarea Ordonanţei de urgenţă a Guvernului nr.166/2022, în sensul clarificării modalității de acordare a sprijinului temporar aferent anului 2023 pentru categoriile de persoane vulnerabile, cu finanțare din fonduri externe nerambursabile, pentru a compensa preţul la energie, indiferent de natura acesteia, instituind și obligativitatea Companiei Naţionale „Poşta Română“ S.A. să asigure consultarea electronică a soldului contului de sume în mandat poştal asociat cardului de energie şi istoricul plăţilor efectuate, beneficiarii de sprijin având posibilitatea să transmită electronic documentele în formatul permis de aplicaţia electronică pusă la dispoziţie de Compania Naţională „Poşta Română“ S.A.

La întocmirea prezentului raport comun, cele trei comisii au avut în vedere: 
· avizul favorabil al Consiliului Legislativ (nr.103/30.01.2023)
· avizul favorabil al Comisiei pentru administrație publică și amenajarea teritoriului (nr.4c-7/238/3.05.2023)
· avizul favorabil al Comisiei pentru tehnologia informației și comunicațiilor (nr.4c-19/69/3.05.2023)
· avizul favorabil al Comisiei juridice, de disciplină şi imunităţi 
(nr.4c-13/348/31.05.2023)
· avizul favorabil al Comisiei pentru politică economică, reformă şi privatizare (nr.4c-1/193/19.06.2023)
· avizul favorabil al Comisiei pentru drepturile omului, culte şi problemele minorităţilor naţionale (nr.4c-6/257/5.04.2023)
· avizul favorabil al Comisiei pentru egalitatea de șanse pentru femei și bărbați (nr.4c-20/213/04.04.2023).

În conformitate cu prevederile Regulamentului Camerei Deputaţilor, republicat, cu modificările ulterioare, comisiile au dezbătut proiectul de lege în şedinţe separate.

La şedinţa Comisiei pentru buget, finanţe şi bănci din data de 15 mai 2023, au participat deputaţii conform propriei liste de prezenţă. 
În urma dezbaterilor şi a opiniilor exprimate, membrii comisiei au hotărât, cu unanimitatea voturilor exprimate, adoptarea proiectului de lege în forma adoptată de Senat.
La dezbateri a participat, în conformitate cu prevederile art.56 şi 57 din Regulamentul Camerei Deputaţilor, republicat, cu modificările ulterioare, din partea Ministerului Investițiilor și Proiectelor Europene, doamna Andreea Anamaria Naggar, Secretar de Stat.

La şedinţa Comisiei pentru industrii şi servicii din data de 14 noiembrie 2023, au participat deputaţii conform propriei liste de prezenţă. 
[bookmark: _Hlk146096738]În urma dezbaterilor şi a opiniilor exprimate, membrii comisiei au hotărât, cu unanimitate de voturi, aprobarea proiectului de lege în forma adoptată de Senat.
La dezbateri a participat, în conformitate cu prevederile art.56 şi 57 din Regulamentul Camerei Deputaţilor, republicat, cu modificările ulterioare, din partea Ministerului Investițiilor și Proiectelor Europene, doamna Andreea Anamaria Naggar, Secretar de Stat.



La şedinţa Comisiei pentru muncă şi protecţie socială din data de 9 aprilie 2024 au participat deputaţii conform propriei liste de prezenţă. 
În urma dezbaterilor şi a opiniilor exprimate, membrii comisiei au hotărât, cu unanimitate de voturi, aprobarea proiectului de lege în forma adoptată de Senat.
La dezbateri a participat, în conformitate cu prevederile art.56 şi 57 din Regulamentul Camerei Deputaţilor, republicat, cu modificările ulterioare, dl Sergiu Florin Dobrescu – Secretar de Stat în cadrul Ministerului Muncii și Solidarității Sociale.

În raport cu obiectul şi conţinutul său, proiectul de lege face parte din categoria legilor ordinare.

Camera Deputaţilor este Cameră decizională, potrivit prevederilor art.75 din Constituţia României şi ale art.92 alin.(9) pct.1 din Regulamentul Camerei Deputaţilor, republicat, cu modificările ulterioare.

În consecinţă, în urma finalizării dezbaterilor asupra proiectului de lege şi a documentelor conexe, membrii celor trei comisii au hotărât să transmită plenului Camerei Deputaţilor prezentul raport comun de adoptare a proiectului de lege în forma adoptată de Senat.


	PREŞEDINTE,
Adrian Solomon
	PREŞEDINTE,
Bogdan–Iulian Huţucă


	PREŞEDINTE,
Sándor Bende






	SECRETAR,
Dan-Constantin Şlincu






	SECRETAR,
Iulius-Marian Firczak
 
	SECRETAR,
Denisa-Elena Neagu


	Întocmit,
Şef birou Lidia Vlădescu
Consilier parlamentar
Sorina Szabo

	
Şef serviciu Giorgiana Ene
Consilier parlamentar
Alexandra Pelea
	
Şef birou Cristina Neicu
Consilier parlamentar
Alexandra Zorilă

